als_Latn dik_Latn sag_Latn
Blerja e çantës mund të zgjasë shumë. Mu atëherë kur ju e gjeni ndonjë çantë që ju pëlqen, e shihni se i mungon diçka.
Para se të shkoni në blerje mendoni pak se çfarë çante ju duhet sepse ashtu do ta kurseni kohen, energjinë dhe paratë.
Nëse shkoni shpesh në vende të veaçnta, mos bleni çanta që do ti mbani rrallë.
Ngjyra: Cila ngjyrë ju pëlqen? Cilën ngjyrë e mbani më shpesh? Para se të vendosni për ndërrim të ngjyrës mendoni se si do ta mbani çantën.
Forma: Doni nje çantë të zakonshme apo të veçantë?
Hapja: A u pëlqen më shumë që çanta të jetë me patent, të mbyllet me një shtresë mbi tjetrën, me një shnollë, apo me magnet?
Mbajtëset: A u pëlqejnë mbajtëset e gjata apo të shkurta, të jenë të holla apo më të trasha?
Shtesat: Çfarë shtesa ju pëlqejnë? A ju pëlqen që të ketë mbrojtëse ne fund, xhepa të brendshem apo të jashtëm, apo ndonjë detaj të veçantë?
Madhësia: A u duhet çanta ku do të mbani vetëm kuletën, çelësat dhe celularin, apo ju duhet një çantë ku i merrni të gjitha “sendet tuaja me veti”?
Nëse ju pëlqejnë çantat e mëdha, u propozojmë që ajo të jetë e lehtë kur të jetë e zbrazët. Poashtu keni parasysh se mbajtëset e holla ua presin krahun. Çanta që mbani në krah janë të mira për “ngarkesë“ të vogël apo të mesme. Nëse çantën e madhe e mbani të ngarkuar në krah, ajo mund të ndikojë në kurriz. Gjatësia e mbajtëseve është e rëndësishme poashtu. Sa më të gjata të jenë mbajtëset aq më e rëndë do të ju vie çanta.
Funksionaliteti: A iu përshtatet ajo çantë? Duhet pasur parasysh dy gjëra kur është fjala për funksionalitet:
A ju rrin ajo mirë? Madhësia e çantës do të duhej të ishte në proporcion me trupin tuaj, të mos jetë as tepër e vogël e as e madhe për ju. Nëse keni kuka të gjëra çanta do të duhej të bie pas tyre, që të jetë në barazpeshë me to. Nëse keni gji shumë të mëdhenj mos mbani çanta me mbajtëse të shkurtë, që të mos tërhiqni vëmendjen në atë pjesë të trupit tuaj.
Përdorim: Si do përdorni çantën? A ju duhet çantë për çdo ditë ,për punë, apo për ndonjë rast të veçantë? Këta faktore do të duhej ti keni parasysh kur e zgjedhni çantën. Nëse ju duhet një çantë e lehtë, mbusheni dhe shikojeni si duket kur është plot.
Për raste të veçanta: Bleni një të tillë nëse shkoni shpesh në vende të veçanta, nuk është me mend të harxhoni për çantë që do ta mbani rrallë.
Kërkoni në disa shitore, që të shihni se çfarë ofrohet, mos e bleni çantën e parë që e shihni.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn